George Shearing

George Shearing, OBE, (13. august 1919 – 14. februar 2011) var en engelsk-amerikansk jazzpianist og -komponist, der i mange år stod i spidsen for en populær jazzkvintet. Han var kendt for en række kompositioner som "Lullaby of Birdland" samt den såkaldte George Shearing voicing, hvor han uden ord synger synkront med den melodi, der spilles.

Biografi 
George Shearing blev født i Battersea i London som den yngste af ni børn. Hans forældre tilhørte arbejderklassen som henholdsvis kuludbringer og rengøringsdame i tog. George var blind ved fødslen og begyndte allerede som treårig at spille klaver for i nogen grad at kompensere for handikappet. Han begyndte at spille som professionel i en alder af seksten år, og han spillede en overgang i et orkester bestående udelukkende af blinde musikere. Hans interesse for jazzen startede allerede i teenagealderen, hvor han blev inspireret af musikere som Ted Wilson og Fats Waller

Shearing indspillede sin første plade i 1937, og han blev snart populær i sit hjemland. Han spillede i BBC og kom til at spille sammen med Stéphane Grappelli, der under krigen var flygtet til England. Syv år i træk vandt Shearing afstemninger i Melody Maker som bedste engelske jazzpianist, inden han i 1947 emigrerede til USA. Dermed blev han på nærmeste hold introduceret til beboppen, der få år før var opstået i New York. Han kom til at erstatte Erroll Garner i Oscar Pettifords trio og efterfølgende kvartet.

I 1949 dannede George Shearing selv sin første kvintet, der blandt andet omfattede den kvindelige vibrafonist Marjorie Hyams; kvinder var noget af et særsyn i jazzorkestre på den tid, bortset fra som sangere. Snart fik kvintetten pladekontrakt, først med MGM, fra 1955 med Capitol Records. Shearing spillede også sammen med solister som Peggy Lee og Nat King Cole, og fra begyndelsen af 1960'erne spillede han jævnligt sammen med symfoniorkestre. 

Kvintetten fortsatte med at eksistere med vekslende besætninger, indtil Shearing i slutningen af 1970'erne efterhånden indså, at der var noget lidt for forudsigeligt over den. I stedet spillede han i trio- og efterhånden også i duosammenhænge, og han kom efter en periode med dalende popularitet igen frem i rampelyset. Blandt hans medspillere i de senere år var Mel Tormé, Montgomery Brothers og John Pizzarelli. Han fortsatte som aktiv musiker stort set til sin død.

Hæder og anerkendelser 
George Shearing modtog adskillige anerkendelser i sin lange karriere. Han blev udnævnt til æresdoktor i musik ved Westminster College i Salt Lake City i 1975 og ved Hamilton College i New York i 1994. Han var med på to album, der indbragte Mel Tormé grammyer i 1983 og 1984, og han modtog en Lifetime Achievement Award fra BBC Jazz Awards i 2003.

Han opnåede at spille for tre amerikanske siddende præsidenter: Gerald Ford, Jimmy Carter og Ronald Reagan, og han har optrådt for dronning Elizabeth og prins Philip ved en Royal Command Performance, og han modtog i 2007 Order of the British Empire.

Diskografi 

1947: Piano Solo — Savoy
1949: Midnight on Cloud 69 — Savoy
1949: George Shearing Quintet — Discovery
1950: You're Hearing the George Shearing Quartet — MGM
1951: An Evening with the George Shearing Quintet 
1951: Souvenirs — London
1951: Touch of Genius — MGM
1952: I Hear Music — Metro
1955: Shearing Caravan — MGM
1955: Shearing in Hi Fi — MGM
1955: The Shearing Spell — Capitol
1956: Latin Escapade — Capitol
1956: Black Satin — Capitol (T858)
1956: By Request — London
1956: Velvet Carpet — Capitol
1957: Shearing on Stage — Capitol
1958: Blue Chiffon — Capitol
1958: Burnished Brass — Capitol
1958: Latin Lace — Capitol
1958: George Shearing on Stage! — Capitol
1958: Latin Affair — Capitol
1958: In the Night with Dakota Staton — Capitol
1959: Satin Brass — Capitol
1959: Satin Latin — MGM
1959: Beauty and the Beat! (med Peggy Lee) — Capitol
1960: San Francisco Scene — Capitol
1960: On the Sunny Side of the Strip — GNP
1960: The Shearing Touch — Capitol (T1472)
1960: White Satin — Capitol
1961: George Shearing and the Montgomery Brothers — Jazz
1961: Mood Latino — Capitol
1961: Nat King Cole Sings/George Shearing Plays (med Nat King Cole) — Capitol
1961: Satin Affair — Capitol
1961: The Swingin's Mutual! (med Nancy Wilson) — Capitol
1962: Concerto For My Love – ST-1755 Capitol
1962: Jazz Moments — Blue Note
1962: Shearing Bossa Nova — Capitol
1962: Soft and Silky — MGM
1962: Smooth & Swinging — MGM
1963: Touch Me Softly — Capitol
1963: Jazz Concert — Capitol
1963: Rare Form — Capitol
1963: Old Gold and Ivory — Capitol
1963: Latin Rendezvous — Capitol
1964: Out of the Woods — Capitol
1964: Deep Velvet — Capitol
1966: That Fresh Feeling — Capitol
1969: In the Mind — Capitol
1970: Out of This World (Sheba Records)
1971: The Heart and Soul of George Shearing and Joe Williams (Sheba)
1972: As Requested (Sheba)
1972: Music to Hear (Sheba)
1972: The George Shearing Quartet (Sheba)
1973: GAS (Sheba)
1973: The George Shearing Trio, Vol. 1    
1974: Light Airy and Swinging — MPS/BASF
1974: My Ship — MPS/BASF
1974: The Way We Are — MPS/BASF
1975: Continental Experience — MPS/BASF
1976: The Many Facets of George Shearing – MPS/BASF
1976: The Reunion — MPS/BASF (med Stéphane Grappelli)
1977: Windows — MPS/BASF
1977: 500 Miles High – MPS/BASF
1977: Feeling Happy – MPS/BASF
1979: Getting in the Swing of Things — MPS/BASF
1979: Live — Concord Jazz
1979: Blues Alley Jazz (Live) — Concord Jazz
1979: Concerto for Classic Guitar and Jazz Piano — Angel
1980: Two for the Road (med Carmen McRae) — Concord
1980: In Concert at the Pavilion — Concord Jazz
1980: On a Clear Day — Concord Jazz
1981: Alone Together — (med Marian McPartland) Concord Jazz
1981: First Edition — Concord Jazz
1982: An Evening with George Shearing & Mel Tormé (Live, med Mel Tormé)    
1983: Top Drawer — Concord Jazz (Live, med Mel Tormé)
1984: Live at the Cafe Carlyle — Concord 
1985: An Elegant Evening — Concord Jazz (med Mel Tormé)
1985: Grand Piano — Concord Jazz
1986: Plays Music of Cole Porter — Concord 
1986: More Grand Piano — Concord Jazz
1987: A Vintage Year — Concord Jazz (Live, med Mel Tormé)
1987: Breakin' Out — Concord Jazz
1987: Dexterity — Concord Jazz (Live, med gæsteoptræden af Ernestine Anderson)
1988: The Spirit of 176 — Concord Jazz (with Hank Jones)
1988: Perfect Match — Concord Jazz (med Ernestine Anderson)
1989: George Shearing in Dixieland — Concord 
1989: Piano — Concord Jazz
1990: Mel and George "Do" World War II  — Concord (Live, med Mel Tormé)
1991: Get Happy! – EMI Classics
1992: I Hear a Rhapsody: Live at the Blue Note – Telarc (Live)
1992: Walkin': Live at the Blue Note — Telarc (Live)
1992: How Beautiful Is Night — Telarc
1994: That Shearing Sound — Telarc
1994: Great Britain's Marian McPartland & George Shearing — Savoy Jazz
1994: Cocktail for Two — Jazz World
1995: Paper Moon: Songs of Nat King Cole    
1997: Favorite Things — Telarc
1998: Christmas with The George Shearing Quintet — Telarc
2000: Just for You: Live in the 1950s — Jazz Band
2001: Live at the Forum, Bath 1992 — BBC Legends (Live)
2001: Back to Birdland — Telarc (Live)
2002: The Rare Delight of You (med John Pizzarelli)  – Telarc
2002: Pick Yourself Up — Past Perfect
2002: Here and Now. New Look – med G.S. Quintet and String Choir
2004: Like Fine Wine — Mack Avenue
2005: Music to Hear — Koch
2005: Hopeless Romantics (med Michael Feinstein) — Concord 
2006: Live Jazz from Club 15 — Request (Live)
2006: Swinging in a Latin Mood — Universal

Noter

Eksterne henvisninger 
 [www.georgeshearing.net Officiel hjemmeside]

Jazzpianister fra USA
Pianister fra Storbritannien